Brugae

Brugae (Francogallice: Bruges, Flandrice: Brugge) est urbs Belgiae et regionis Flandriae, circiter 120.000 incolarum. Est caput provinciae Flandriae Occidentalis. 

Nota est propter centrum historicum, quod anno 2000 in indice UNESCO Mundi Hereditatis positum est. Anno 2002 Brugae una cum Salmantica caput culturale Europaeum fuerunt.

Medio aevo erat portus ad sinum maritimum qui praeter Slusam et Dammum usque ad Brugas patebat. Itaque urbs florebat et fuit una urbium Hanseaticarum.
Vetus sinus maritimus nunc autem arena obrutus est.
Saeculo 20 novus portus constructus est ad Mare Germanicum, in vico Zeebrugge.

 Religio 
In Brugis reliquiae servatae sunt, quae putantur sanguis Iesu Christi esse.

 Praeclari cives 
In Brugis olim vixerunt aut nati sunt et hodie vivunt multi illustres homines, inter quos:

 Philippus I (rex Castellae), archidux Austriae
 Georgius Cassander, humanista
 Bonaventura Vulcanius, humanista
 Nicolaus Mulerius, astronomus, medicus et mathematicus
 Petrus Christus, pictor Renatari
 Adrianus Willaert, compositor Renatari
 Arnoldus Brugensis, compositor

 Bibliographia 
 Schubert, E. (2002): Novgorod, Brügge, Bergen und London: Die Kontore der Hanse, in: Concilium medii aevi 5, Göttingen 

 Nexus externi 

 Pagina officialis



!
Categoria:Urbes Flandriae
Categoria:Patrimonium totius mundi
Categoria:Urbes hanseaticae
categoria:Sedes episcopales Belgicae